સર્જનના દિવાળી પછીના તરતના આયોજનમાં ગીરમાં ૩૦ નવેમ્બરથી ૨ ડિસેમ્બરનો મેળાવડો અત્યારે આકર્ષણનું કેન્દ્ર છે. ચાલીસથી વધારે મિત્રોએ રજીસ્ટ્રેશન કરાવ્યું છે અને બીજા દસ હજી જોડાઈ રહ્યાં છે એ જોતા આ મેળાવડો મજેદાર રહેવાનો. બે દિવસમાં અધધ કાર્યક્રમો અને પ્રવૃત્તિઓ છે, સર્જન આવા મેળાવડાઓથી જ જીવંત છે. લોકો એકબીજાને નજીકથી ઓળખે છે, નવા મિત્રો બને છે અને સાહિત્યસર્જનમાં બધા એકબીજાને કોઈપણ આભડછેટ વગર મદદ કરે છે એથી વધુ શું જોઈએ?